Diari Oficial de la Generalitat Valenciana


Sumari del DOGV 9233, del 13-12-2021 (2021/12402)

RESOLUCIÓ de 9 de desembre de 2021, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 8 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9233

Data del DOGV
:   13-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12746


Data del document
:   09-12-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 9 de desembre de 2021, de la consellera de Participació, Transparència, Cooperació i Qualitat Democràtica, de la convocatòria realitzada mitjançant la Resolució de 8 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana. [2021/12589]  
  
  
Antecedents de fet  
1. En data 11 de juny de 2021, va ser publicada en el Diari Oficial de la Generalitat Valenciana (DOGV 9105), la Resolució de 8 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament d'actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana.  
  
A aquesta convocatòria s'hi han presentat un total de 81 sol·licituds, de les quals 78 es van presentar per actuacions en matèria d'educació i sensibilització per a la ciutadania global i 3 per accions de sensibilització sobre activistes en drets humans.  
2. En data 30 d'agost de 2021, es va publicar, en la pàgina web de la Conselleria de Participació, Transparència, Cooperació i Qualitat Democràtica, el requeriment d'esmena de la documentació presentada en la convocatòria perquè les entitats sol·licitants, en un termini de 10 dies hàbils, esmenaren la falta o aportaren els documents que es requerien en l'annex que s'adjuntava al requeriment.  
3. En data 22 d'octubre de 2021, es va publicar en el tauler d'anuncis de la Conselleria de Participació, Transparència, Cooperació i Qualitat Democràtica, i també en la pàgina web, la proposta de resolució provisional de la comissió de valoració de la convocatòria, i es va concedir un termini de 10 dies hàbils a les entitats perquè formularen al·legacions a aquesta proposta.  
4. De les 81 sol·licituds presentades, 5 n'han sigut excloses per no complir algun dels requisits establits en la convocatòria, tal com es reflecteix en l'annex III.  
5. Tenint en compte l'informe de l'òrgan instructor, de data 30 de novembre de 2021, es desprén de la informació que es troba en el seu poder que les entitats sol·licitants, excepte les que s'indiquen en l'annex III, compleixen tots els requisits necessaris per a accedir a les subvencions, d'acord amb el que s'estableix en l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
6. La comissió de valoració, segons el que s'estableix en l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (d'ara en avant, Ordre 2/2021), en la reunió de data 29 de novembre de 2021, ha emés un informe en el qual es concreta el resultat de l'avaluació de les sol·licituds, d'acord també amb article 164.f), abans esmentat, i ha formulat la proposta motivada de resolució definitiva de la convocatòria.  
7. D'acord amb el que estableix l'article 39.6 de l'Ordre 2/2021 i tenint en compte les disponibilitats pressupostàries, no és possible finançar el total de sol·licituds que superen la puntuació mínima de 65 punts. Per això, la comissió de valoració determina que la puntuació mínima per a obtindre subvenció en les actuacions presentades per l'apartat 1.a del punt quart d'aquesta convocatòria és de 85 punts en la modalitat A, de 89 punts en la modalitat B, i de 89,5 punts en la modalitat C. Respecte a les accions de sensibilització sobre activistes en drets humans, recollides en l'apartat 1.b del punt quart de la convocatòria, es manté la puntuació mínima de 65 punts perquè hi ha finançament suficient per a totes les sol·licituds admeses.  
  
8. Després de la distribució de fons resulten uns romanents en la modalitat A de 58.646,87 euros, en la modalitat B de 53.866,06 euros i en la modalitat C de 7.394,03 euros, la qual cosa fa una quantitat total de 119.906,96 euros. Quant a les accions de sensibilització sobre activistes en drets humans el romanent ascendeix a 50.168,93 euros.  
Atés l'apartat 5 del punt quart de la convocatòria, en el cas que una vegada valorades i adjudicades les subvencions per als projectes i programes en matèria d'educació i sensibilització per a la ciutadania global, no s'esgota la quantia disponible en qualsevol de les modalitats, es podrà incrementar el romanent entre les restants modalitats de la manera següent: els romanents s'aplicaran totalment en primer lloc a la modalitat A, en segon lloc a la modalitat C i en tercer lloc a la modalitat B.  
  
De conformitat amb tot el que s'ha exposat el romanent s'aplica a la modalitat A, i resulta un sobrant de 19.906,96 euros, i no és procedent la distribució d'aquest per aplicació del principi de suficiència financera.  
  
9. En el punt tercer de la convocatòria s'estableix el finançament de les subvencions convocades en aquesta, a càrrec de les línies de subvenció del pressupost de la Generalitat Valenciana per a l'any 2021 següents:  
- Línia de subvenció S2323000, «Educació i sensibilització per a la ciutadania global», dotada amb un import de 3.000.000,00 euros, en el capítol IV, per al finançament de despeses corrents, en l'aplicació pressupostària 81.82.90.539.21.0.  
- Línia de subvenció S8318000, «Subvencions a ONGD per a accions de sensibilització sobre activistes en drets humans», dotada amb un import de 120.000,00 euros, en el capítol IV, per al finançament de despeses corrents, en l'aplicació pressupostària 33.36.17.523.39.7.  
  
  
De conformitat amb l'apartat 5 del punt quart de la convocatòria, s'estableix que la quantia destinada a actuacions d'educació per a la ciutadania global, serà distribuïda entre les tres modalitats de la manera següent:  
a) Per a la modalitat A, es destina un percentatge del 50 per 100 de la quantia prevista per a les actuacions d'EPD (1.500.000 euros);  
b) Per a la modalitat B, es destina un percentatge del 40 per 100 d'aquesta quantia (1.200.000 euros);  
c) Per a la modalitat C, es destina un percentatge del 10 per 100 d'aquesta quantia (300.000 euros).  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions que disposa l'article 160.4.c), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que s'estableix en el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica.  
II. Així mateix, en la tramitació d'aquest procediment s'ha tingut present el que es disposa en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament i la resolució de convocatòria esmentada i, en tot allò no regulat en aquesta ordre, cal ajustar-se al que disposen la Llei 38/2003, de 17 de novembre, general de subvencions i el Reglament de desplegament d'aquesta, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'això, de l'informe de l'òrgan instructor i de l'acta de la comissió de valoració que ha adoptat en la sessió de 29 de novembre de 2021, resolc:  
  
Primer  
Concedir a les entitats i projectes esmentats en l'annex I d'aquesta resolució les subvencions sol·licitades per l'import que hi apareix especificat, dins del crèdit disponible amb el punt tercer de la convocatòria.  
  
Els imports globals concedits per a projectes i programes d'educació per a la ciutadania global, a càrrec de la línia de subvenció S2323000, programa 134.10, capítol IV, del pressupost de la Generalitat per a l'exercici 2021, són els següents:  
- Modalitat A: 1.541.353,13 -  
- Modalitat B: 1.146.133,94 -  
- Modalitat C: 292.605,97 -  
L'import global concedit per a accions de sensibilització sobre activistes en drets humans, a càrrec de la línia de subvenció S8318000, programa 134.10, capítol IV, del pressupost de la Generalitat per a l'exercici 2021, és de 69.831,07 euros.  
Una vegada aplicats els imports concedits de l'annex I, en la línia de subvenció S2323000 «Educació i sensibilització per a la ciutadania global», dotada amb un import de 3.000.000,00 euros, en el capítol IV, queda un romanent de 19.906,96 euros i en la línia de subvenció S8318000 «Subvencions a ONGD per a accions de sensibilització sobre activistes en drets humans», dotada amb un import de 120.000,00 euros, en el capítol IV, queda un romanent de 50.168,93 euros.  
  
Les entitats beneficiàries han de presentar el model d'acceptació normalitzat en el termini de set dies hàbils comptadors des de l'endemà de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL   
https://www.gva.es/va/inicio/procedimientos'id\_proc=18507&. L'incompliment de la comunicació d'acceptació en aquest termini determinarà l'exclusió de la convocatòria.  
Sense perjudici del que s'ha indicat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, de manera telemàtica en el tràmit esmentat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les sol·licituds de les entitats i projectes esmentats en l'annex II d'aquesta resolució, pels motius que s'hi especifiquen.  
  
  
Tercer  
Excloure les entitats i els projectes esmentats en l'annex III d'aquesta resolució, pels motius que s'hi especifiquen.  
  
Quart  
Comunicar a les entitats beneficiàries el pressupost validat de l'actuació subvencionada, l'execució de la qual ha d'adequar-se a aquest. Les entitats beneficiàries que s'indiquen a continuació, d'acord amb el que es disposa en l'article 43 de l'Ordre 2/2021, han de presentar la reformulació de l'actuació subvencionada en el termini de set dies hàbils des de la publicació en el DOGV d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'URL   
https://www.gva.es/va/inicio/procedimientos'id\_proc=18399&version=amp:  
  
Expedient Entitat sol·licitant Motiu  
SOLEPD/2021/0014 FUNDACIÓN POR LA JUSTICIA Ha de pressupostar-se l'avaluació final  
SOLEPD/2021/0026 FUNDACIÓN AYUDA EN ACCIÓN Ha de pressupostar-se la línia de bases  
Ha de pressupostar-se l'informe d'auditoria  
SOLEDH/2021/0001 FUNDACIÓN POR LA JUSTICIA Ha de pressupostar-se l'avaluació final  
SOLEDH/2021/0002 FUNDACIÓN ALIANZA POR LOS DERECHOS HUMANOS, LA IGUALDAD Y LA SOLIDARIDAD INTERNACIONAL Ha de pressupostar-se l'avaluació final  
  
L'incompliment de la comunicació de reformulació en aquest termini determinarà l'exclusió de la convocatòria.  
Contra la present resolució, que exhaureix la via administrativa, es podrà interposar, potestativament, un recurs de reposició davant aquest mateix òrgan, en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'adreça:   
http://www.gva.es/va/inicio/procedimientos'id\_proc=18056&version=amp  
o un bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es disposa en els articles 10.1.a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es faça servir qualsevol altra via que es considere oportuna.  
  
València, 9 de desembre de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.